b'\n_START_ARTICLE_\nDet Schouboeske Institut\n_START_PARAGRAPH_\nDet Schouboeske Institut var en l\xc3\xa6rd skole (gymnasium) i K\xc3\xb8benhavn, oprettet 3. februar 1794 i Ny Adelgade 185 af F.C. Schouboe som skole med "preliminair-classe". 1798 blev det udvidet med afdeling, der f\xc3\xb8rer til eksamen artium og en afdeling for "ustuderende" (dvs. handels- og milit\xc3\xa6rfolk) og pensionat. 1799 flyttede Instituttet til nr 142 p\xc3\xa5 hj\xc3\xb8rnet af tugthusporten og Store Helliggejststr\xc3\xa6de. Det var kendt for sit h\xc3\xb8je stade og blev endda s\xc3\xb8gt af folk fra udlandet. I 1814 blev det nedlagt p\xc3\xa5 grund af vigende s\xc3\xb8gning, men i 1824 oprettede Schouboe atter et institut, som dog heller ikke fik succes som tidligere._NEWLINE_I \xc3\xa5rene 1808-11 var N.F.S. Grundtvig tilknyttet som l\xc3\xa6rer i historie og geografi. 1808-10 var Anders Faaborg M\xc3\xbclertz l\xc3\xa6rer ved skolen.'